आरकेएस में तैनात अनुबंध कर्मचारियों को किया जाए नियमित: सकलानी
नाहन |स्वास्थ्य विभागअनुबंध कर्मचारी महासंघ की एक विशेष बैठक मंगलवार को नाहन में हुई। महासंघ के अध्यक्ष मयंक सकलानी की अध्यक्षता में हुई बैठक में विभिन्न समस्याओं मांगों पर गहन मंथन किया गया। उन्होंने कहा कि रिजनल अस्पताल में पिछले 12 साल से रोगी कल्याण समिति में कार्यरत कर्मचारी नियमित होने की राह ताक रहे हैं। इन 12 सालों में प्रदेश दो-तीन बार सरकारें बनी। मगर किसी भी सरकार ने इन कर्मचारियों की मांगों पर विचार नहीं किया। इस सरकार को भी 3 साल का वक्त बीत गया है। उन्होंने कहा कि प्रत्येक 25 जनवरी 15 अप्रैल को प्रदेश सरकार अपने कर्मचारियों के लिए कई तोहफे देती है। आरकेएस के कर्मचारी भी सरकार से तोहफे की उम्मीद लगाए बैठे रहते हैं। उन्होंने कहा कि सरकार अन्य विभागों में 6 साल बाद अनुबंध कर्मचारियों को नियमित करती है। वहीं आईजीएमसी शिमला में आरकेएस के कर्मचारियों को भी सरकार ने रेगुलर किया है। ऐसे में सभी अस्पतालों में आरकेएस में तैनात स्टाफ को पदोन्नति दी जानी चाहिए। वहीं नेशनल हेल्थ मिशन के तहत आरएनटीसीपी, आईडीएसपी, आईसीटीसी, आरसीएच में सैंकड़ों कर्मचारी पिछले 14 साल से कार्य कर रहे हैं। इन्हें भी नियमित किया जाना चाहिए। उन्होंने अनुबंध कर्मचारियों का ईपीएफ काटने पर सरकार का आभार भी जताया। उन्होंने कहा कि इससे कर्मचारियों को लाभ मिलेगा। इस मौके पर महासंघ के महासचिव प्रदीप नाथ के अलावा अन्य पदाधिकारी भी उपस्थित थे।
hin_Deva hin_Deva